Lemmelleni
Keinutan kehdossa lempeni lasta.
 Tuuditan tuttua armastain.
 Viihtyös, vienoni, leimuamasta,
 Tuskia, tuskia sulla on vain!

 Kylmä on kytketyn, koskapa helmit
 Kätkyen kääreissä kyynelveet,
 Tuomitun tuskat ne rinnassa telmii,
 Surut on lastani suudelleet.

 Ijäksi uinuos, hentonen rukka,
 Kuihdu jo, kultani, kuole pois!
 Ehkäpä tuonelan tummanen kukka
 Lohdun tuoksua tuoda vois!